Encara que os reis d'a Corona d'Aragón se proclamaban reis de Corcega, nunca no han dominato de verdat a isla. A Republica de Chenova ha tenito més control sobre os corsos que no atros estatos. Dende 1768 Corcega pasó a depender de Francia. O estato francés acabó con a piratería en Corcega. En a revolución francesa Corcega quedó més vinclata a Francia, y estió o corso Napoleón Bonaparte qui prenió o poder dimpués en Francia. En o sieglo XIX os corsos que quereban puyar socialment emigraban u s'alistaban en l'Exercito francés. Muitos participoron en a expansión colonial francesa, y centenars de mils emigroron t'Alcheria. Quan os corsos emigratos fuoron repatriatos en a decada de 1960 Corcega se modernizó.